title: Odluka Komisije (EU) 2022/777 оd 13. travnja 2022. o usklađenosti ciljeva performansi iz nacrta plana performansi, koji je Slovenija dostavila u skladu s Uredbom (EZ) br. 549/2004 Europskog parlamenta i Vijeća, s ciljevima performansi na razini Unije za treće referentno razdoblje (priopćeno pod brojem dokumenta C(2022) 2302) (Vjerodostojan je samo tekst na slovenskom jeziku) (Tekst značajan za EGP)

text:
                  18.5.2022

                  HR

                  Službeni list Europske unije

                  L 139/191

         ODLUKA KOMISIJE (EU) 2022/777
         оd 13. travnja 2022.
         o usklađenosti ciljeva performansi iz nacrta plana performansi, koji je Slovenija dostavila u skladu s Uredbom (EZ) br. 549/2004 Europskog parlamenta i Vijeća, s ciljevima performansi na razini Unije za treće referentno razdoblje

               (priopćeno pod brojem dokumenta C(2022) 2302)

         (Vjerodostojan je samo tekst na slovenskom jeziku)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 549/2004 Europskog parlamenta i Vijeća od 10. ožujka 2004. o utvrđivanju okvira za stvaranje jedinstvenog europskog neba (Okvirna uredba) (1), a posebno njezin članak 11. stavak 3. točku (c) prvi podstavak,
         uzimajući u obzir Provedbenu uredbu Komisije (EU) 2019/317 od 11. veljače 2019. o utvrđivanju programa performansi i sustava utvrđivanja naknada u okviru jedinstvenog europskog neba (2), a posebno njezin članak 14. stavak 2.,
         budući da:

            OPĆE NAPOMENE

                     (1)

                     U skladu s člankom 11. Uredbe (EZ) br. 549/2004 treba uspostaviti shemu izvedbe usluga u zračnoj plovidbi i mrežnih funkcija. Nadalje, člankom 10. Provedbene uredbe (EU) 2019/317 od država članica zahtijeva se da utvrde obvezujuće ciljeve performansi na nacionalnoj razini ili na razini funkcionalnih blokova zračnog prostora („FAB-ova”) za svako referentno razdoblje plana performansi za usluge u zračnoj plovidbi i mrežne funkcije. Ti ciljevi performansi moraju biti u skladu s ciljevima na razini Unije koje je Komisija donijela za predmetno referentno razdoblje. Komisija je odgovorna za ocjenjivanje usklađenosti predloženih ciljeva performansi iz nacrta planova performansi koje su sastavile države članice s ciljevima performansi na razini Unije na temelju kriterija za ocjenjivanje utvrđenih u Prilogu IV. Provedbenoj uredbi (EU) 2019/317.

                     (2)

                     Od prvog tromjesečja kalendarske godine 2020. na sektor zračnog prometa znatno je utjecalo izbijanje pandemije bolesti COVID-19, pri čemu se znatno smanjio intenzitet zračnog prometa u odnosu na razine prije pandemije, zbog mjera koje su države članice i treće zemlje poduzele radi ograničavanja pandemije.

                     (3)

                     Ciljevi performansi na razini Unije za treće referentno razdoblje („RP3”) izvorno su utvrđeni u Provedbenoj odluci Komisije (EU) 2019/903 (3). Budući da su ti ciljevi performansi na razini Unije i nacrti planova performansi za treće referentno razdoblje koje su države članice naknadno dostavile sastavljeni prije izbijanja pandemije bolesti COVID-19, njima se nisu mogle uzeti u obzir kasnije znatno promijenjene okolnosti u zračnom prijevozu.

                     (4)

                     Kao odgovor na utjecaj pandemije bolesti COVID-19 na pružanje usluga u zračnoj plovidbi, u Provedbenoj uredbi Komisije (EU) 2020/1627 (4) utvrđene su izvanredne mjere za treće referentno razdoblje kojima se odstupa od odredaba Provedbene uredbe (EU) 2019/317. U skladu s člankom 2. stavkom 1. Provedbene uredbe (EU) 2020/1627 Komisija je 2. lipnja 2021. donijela Provedbenu odluku (EU) 2021/891 (5) o utvrđivanju revidiranih ciljeva performansi na razini Unije za treće referentno razdoblje.

                     (5)

                     Komisija napominje da Služba za statistiku i predviđanja pri Eurocontrolu („STATFOR”) u predviđanju prometa iz listopada 2021. predviđa da će zračni promet na razini Unije tijekom 2023. dosegnuti razine prije pandemije te da će 2024. te razine premašiti. Međutim, stupanj nesigurnosti u pogledu razvoja situacije s prometom i dalje je posebno visok zbog rizika povezanih s razvojem epidemiološke situacije uzrokovane bolešću COVID-19. Komisija nadalje napominje da se očekuje da će oporavak prometa biti neujednačen među državama članicama.

                     (6)

                     Sve države članice izradile su i donijele nacrte planova performansi s revidiranim lokalnim ciljevima performansi za treće referentno razdoblje, koji su dostavljeni Komisiji na ocjenu do 1. listopada 2021. Nakon provjere potpunosti tih nacrta planova performansi Komisija je od država članica zatražila da do 17. studenoga 2021. dostave ažurirane nacrte planova performansi. Ocjena Komisije iz ove Odluke temelji se na ažuriranom nacrtu plana performansi koji je dostavila Slovenija.

                     (7)

                     Tijelo za ocjenu performansi, koje pomaže Komisiji u provedbi plana performansi u skladu s člankom 11. stavkom 2. Uredbe (EZ) br. 549/2004, dostavilo je Komisiji izvješće sa savjetima u vezi s ocjenom nacrta planova performansi za treće referentno razdoblje.

                     (8)

                     Komisija je u skladu s člankom 14. stavkom 1. Provedbene uredbe (EU) 2019/317 ocijenila usklađenost lokalnih ciljeva performansi koje je predložila Slovenija na temelju kriterija za ocjenjivanje utvrđenih u točki 1. Priloga IV. toj provedbenoj uredbi i uzimajući u obzir lokalne okolnosti. U pogledu svakog ključnog područja performansi i povezanih ciljeva performansi, Komisija je ocjenjivanje nadopunila revizijom nacrta plan performansi u odnosu na elemente utvrđene u točki 2. Priloga IV. toj provedbenoj uredbi.

                     (9)

                     Budući da Slovenija nema zračne luke obuhvaćene područjem primjene Provedbene uredbe (EU) 2019/317 za treće referentno razdoblje, u okviru njezina nacrta plana performansi za treće referentno razdoblje nema lokalnih ciljeva performansi za terminalne usluge u zračnoj plovidbi. Stoga se nalazi iz ove Odluke odnose isključivo na rutne usluge u zračnoj plovidbi.

            OCJENA KOMISIJE

            Ocjena nacrta ciljeva performansi u ključnom području performansi povezanom sa sigurnosti

                     (10)

                     Komisija je u pogledu ključnog područja performansi povezanog sa sigurnosti ocijenila usklađenost ciljeva koje je dostavila Slovenija u vezi s djelotvornosti upravljanja sigurnosti pružatelja usluga u zračnoj plovidbi na temelju kriterija utvrđenog u točki 1.1. Priloga IV. Provedbenoj uredbi (EU) 2019/317. Ta je ocjena provedena uzimajući u obzir lokalne okolnosti i nadopunjena je revizijom mjera kojima se nastoje ostvariti sigurnosni ciljevi u pogledu elemenata utvrđenih u točki 2.1. podtočki (a) Priloga IV Provedbenoj uredi (EU) 2019/317.

                     (11)

                     U nastavku su navedeni nacrti ciljeva performansi u ključnom području performansi povezanom sa sigurnosti koje je Slovenija predložila u pogledu djelotvornosti upravljanja sigurnosti, raščlanjeni prema cilju upravljanja sigurnosti i izraženi kao razina provedbe:

                                    Slovenija

                                    Ciljevi djelotvornosti upravljanja sigurnosti, izraženi kao razina provedbe (razine od A do D prema EASA-i)

                                    Predmetni pružatelj usluga u zračnoj plovidbi

                                    Cilj upravljanja sigurnosti

                                    2021.

                                    2022.

                                    2023.

                                    2024.

                                 Slovenia Control

                                 politika i ciljevi u pogledu sigurnosti

                                 C

                                 C

                                 C

                                    C

                                 upravljanje sigurnosnim rizikom

                                 C

                                 C

                                 C

                                    D

                                 osiguranje sigurnosti

                                 C

                                 C

                                 C

                                    C

                                 promicanje sigurnosti

                                 C

                                 C

                                 C

                                    C

                                 kultura sigurnosti

                                 C

                                 C

                                 C

                                    C

                     (12)

                     U pogledu nacrta sigurnosnih ciljeva koje je Slovenija predložila za pružatelja usluga u zračnoj plovidbi (Slovenia Control), Komisija je utvrdila da se razina cilja performansi na razini Unije planira ostvariti 2024. u pogledu cilja „upravljanje sigurnosnim rizicima”, a za ostale „ciljeve upravljanja sigurnosti” lokalni ciljevi performansi ispunjavaju razinu cilja performansi na razini Unije za svaku kalendarsku godinu od 2021. do 2024.

                     (13)

                     Komisija napominje da se u nacrtu plana performansi koji je dostavila Slovenija utvrđuju mjere za pružatelja usluga u zračnoj plovidbi Slovenia Control za postizanje lokalnih sigurnosnih ciljeva, uključujući kontinuirani nadzor nacionalnog nadzornog tijela (NSA) te redovito unutarnje i vanjsko praćenje sigurnosnih postupaka i rezultata u skladu s protokolima dogovorenima na razini Eurocontrola, CANSO-a i EASA-e.

                     (14)

                     Na temelju nalaza iz uvodnih izjava 12. i 13., te s obzirom na to da se sigurnosni ciljevi performansi na razini Unije, utvrđeni u Provedbenoj odluci (EU) 2021/891, moraju ostvariti do posljednje godine trećeg referentnog razdoblja, odnosno 2024., nacrte ciljeva iz nacrta plana performansi za Sloveniju trebalo bi ocijeniti kao usklađene s ciljevima performansi na razini Unije u ključnom području performansi povezanom sa sigurnosti.

            Ocjena nacrta ciljeva performansi u ključnom području performansi povezanom s okolišem

                     (15)

                     Kad je riječ o ključnom području performansi povezanom s okolišem, usklađenost ciljeva koje je dostavila Slovenija u vezi s prosječnom učinkovitosti horizontalnog leta na ruti za stvarnu putanju ocijenjena je na temelju kriterija utvrđenog u točki 1.2. Priloga IV. Provedbenoj uredbi (EU) 2019/317. U skladu s tim, predloženi ciljevi iz nacrta plana performansi za Sloveniju uspoređeni su s relevantnim referentnim vrijednostima učinkovitosti horizontalnog leta na ruti utvrđenima u Planu poboljšanja europske mreže ruta („ERNIP”) koji je bio dostupan u trenutku donošenja revidiranih ciljeva performansi na razini Unije za treće referentno razdoblje, odnosno 2. lipnja 2021. Ta je ocjena provedena uzimajući u obzir lokalne okolnosti i nadopunjena je revizijom mjera kojima se nastoje ostvariti ciljevi u pogledu okoliša utvrđeni u točki 2.1. podtočki (a) Priloga IV. Provedbenoj uredbi (EU) 2019/317.

                     (16)

                     U pogledu kalendarske godine 2020., cilj performansi na razini Unije za treće referentno razdoblje u ključnom području performansi povezanom s okolišem, koji je prvotno utvrđen u Provedbenoj odluci (EU) 2019/903, nije revidiran Provedbenom odlukom (EU) 2021/891, s obzirom na to da je razdoblje primjene tog cilja isteklo i da je stoga njegova provedba postala konačna bez mogućnosti retroaktivnih prilagodbi. U skladu s tim, od država članica nije se tražilo da u nacrtima planova performansi dostavljenima do 1. listopada 2021. revidiraju svoje lokalne ciljeve performansi za kalendarsku godinu 2020. u području performansi povezanom s okolišem. Stoga bi usklađenost lokalnih ciljeva performansi u području okoliša s odgovarajućim ciljevima performansi na razini Unije trebalo ocijeniti s obzirom na kalendarske godine 2021., 2022., 2023. i 2024.

                     (17)

                     U nastavku su navedeni nacrti ciljeva performansi u ključnom području performansi povezanom s okolišem koje je predložila Slovenija i odgovarajuće nacionalne referentne vrijednosti za treće referentno razdoblje iz ERNIP-a, izražene kao prosječna učinkovitost horizontalnog leta na ruti za stvarnu putanju:

                                    2021.

                                    2022.

                                    2023.

                                    2024.

                                    Nacrt rutnih ciljeva u pogledu okoliša, za Sloveniju, izraženih kao prosječna učinkovitost horizontalnog leta na ruti za stvarnu putanju

                                    1,55  %

                                    1,55  %

                                    1,55  %

                                    1,55  %

                                 Referentne vrijednosti za Sloveniju

                                 1,55  %

                                 1,55  %

                                 1,55  %

                                 1,55  %

                     (18)

                     Komisija primjećuje da su nacrti ciljeva u području okoliša koje je predložila Slovenija jednaki odgovarajućim nacionalnim referentnim vrijednostima za svaku kalendarsku godinu od 2021. do 2024.

                     (19)

                     Komisija u pogledu točke 2.1. podtočke (a) Priloga IV Provedbenoj uredbi (EU) 2019/317 napominje da je Slovenija u nacrtu plana performansi predstavila mjere za postizanje lokalnih ciljeva u području okoliša koje uključuju pojačanu prekograničnu suradnju, kao što je proširenje slobodnih ruta u okviru Inicijative za zračni prostor slobodnih ruta jugoistočnog zajedničkog neba (SECSI FRA).

                     (20)

                     Na temelju nalaza iz uvodnih izjava 18. i 19., nacrti ciljeva navedeni u nacrtu plana performansi za Sloveniju trebali bi se ocijeniti kao usklađeni s ciljevima performansi na razini Unije u ključnom području performansi povezanom s okolišem.

            Ocjena nacrta ciljeva performansi u ključnom području performansi povezanom s kapacitetom

                     (21)

                     Kad je riječ o ključnom području performansi povezanom s kapacitetom, usklađenost ciljeva koje je dostavila Slovenija u vezi s prosječnim kašnjenjem u upravljanju protokom zračnog prometa na ruti („ATFM”) po letu ocijenjena je na temelju kriterija utvrđenog u točki 1.3. Priloga IV. Provedbenoj uredbi (EU) 2019/317. U skladu s tim, predloženi ciljevi iz nacrta plana performansi za Sloveniju uspoređeni su s relevantnim referentnim vrijednostima utvrđenima u Planu mrežnih operacija koji je bio dostupan u trenutku donošenja revidiranih ciljeva performansi na razini Unije za treće referentno razdoblje, odnosno 2. lipnja 2021. Ta je ocjena provedena uzimajući u obzir lokalne okolnosti i nadopunjena je revizijom mjera kojima se nastoje ostvariti ciljevi u pogledu kapaciteta utvrđeni u točki 2.1. podtočki (a) Priloga IV. Provedbenoj uredbi (EU) 2019/317.

                     (22)

                     U pogledu kalendarske godine 2020., cilj performansi na razini Unije za treće referentno razdoblje u ključnom području performansi povezanom s kapacitetom, koji je prvotno utvrđen u Provedbenoj odluci (EU) 2019/903, nije revidiran Provedbenom odlukom (EU) 2021/891, s obzirom na to da je razdoblje primjene tog cilja isteklo i da je stoga njegova provedba postala konačna bez mogućnosti retroaktivnih prilagodbi. U skladu s tim, od država članica nije se tražilo da u nacrtima planova performansi dostavljenima do 1. listopada 2021. revidiraju svoje lokalne ciljeve performansi za kalendarsku godinu 2020. u području performansi povezanom s kapacitetom. Stoga bi usklađenost lokalnih ciljeva performansi u području kapaciteta s odgovarajućim ciljevima performansi na razini Unije trebalo ocijeniti s obzirom na kalendarske godine 2021., 2022., 2023. i 2024.

                     (23)

                     U nastavku su navedeni nacrti rutnih ciljeva povezanih s kapacitetom koje je Slovenija predložila za treće referentno razdoblje, izraženi u minutama kašnjenja ATFM-a po letu, i odgovarajuće referentne vrijednosti iz Plana mrežnih operacija:

                                    2021.

                                    2022.

                                    2023.

                                    2024.

                                    Nacrt rutnih ciljeva povezanih s kapacitetom, za Sloveniju, u minutama kašnjenja ATFM-a po letu

                                    0,05

                                    0,09

                                    0,09

                                    0,09

                                 Referentne vrijednosti za Sloveniju

                                 0,05

                                 0,09

                                 0,09

                                 0,09

                     (24)

                     Komisija primjećuje da su nacrti ciljeva u području kapaciteta koje je predložila Slovenija jednaki odgovarajućim nacionalnim referentnim vrijednostima za svaku kalendarsku godinu od 2021. do 2024.

                     (25)

                     U pogledu točke 2.1. podtočke (a) Priloga IV. Provedbenoj uredbi (EU) 2019/317, Komisija napominje da je Slovenija u nacrtu plana performansi predstavila niz mjera za postizanje lokalnih rutnih ciljeva povezanih s kapacitetom. Te mjere uključuju poboljšanje upravljanja protokom zračnog prometa i kapacitetom, poboljšanja u sektorizaciji u skladu s Planom za zračni prostor Funkcionalnog bloka zračnog prostora središnje Europe (FAB CE), povećanu fleksibilnost kapaciteta sektora na temelju potražnje, zapošljavanje dodatnih kontrolora zračnog prometa (ATCO) te njihovo poboljšano raspoređivanje.

                     (26)

                     Na temelju nalaza iz uvodnih izjava 24. i 25., nacrti ciljeva navedeni u nacrtu plana performansi za Sloveniju trebali bi se ocijeniti kao usklađeni s ciljevima performansi na razini Unije u ključnom području performansi povezanom s kapacitetom.

            Ocjena nacrta ciljeva performansi u ključnom području performansi povezanom s troškovnom učinkovitosti

                     (27)

                     Kad je riječ o ključnom području performansi povezanom s troškovnom učinkovitosti, usklađenost ciljeva koje je dostavila Slovenija u vezi s utvrđenim jediničnim troškom za rutne usluge u zračnoj plovidbi ocijenjena je na temelju kriterija utvrđenih u točki 1.4. podtočkama (a), (b) i (c) Priloga IV. Provedbenoj uredbi (EU) 2019/317. Ti se kriteriji temelje na kretanju utvrđenog jediničnog troška tijekom trećeg referentnog razdoblja, dugoročnom kretanju utvrđenog jediničnog troška tijekom drugog i trećeg referentnog razdoblja (2015.–2024.) i polaznoj vrijednosti za utvrđeni jedinični trošak na razini zone naplate u usporedbi s prosječnom vrijednosti zona naplate u kojima pružatelji usluga u zračnoj plovidbi imaju slično operativno i ekonomsko okruženje.

                     (28)

                     Ocjena rutnih ciljeva povezanih s troškovnom učinkovitosti provedena je uzimajući u obzir lokalne okolnosti. Nadopunjena je revizijom ključnih čimbenika i parametara na kojima se temelje ti ciljevi kako je navedeno u točki 2.1. podtočki (d) Priloga IV. Provedbenoj uredbi (EU) 2019/317.

                     (29)

                     U nastavku su navedeni nacrti rutnih ciljeva povezanih s troškovnom učinkovitosti koje je Slovenija predložila za treće referentno razdoblje:

                                    Zona naplate rutnih naknada u Sloveniji

                                    Polazna vrijednost za 2014.

                                    Polazna vrijednost za 2019.

                                    2020.–2021.

                                    2022.

                                    2023.

                                    2024.

                                    Nacrt rutnih ciljeva povezanih s troškovnom učinkovitosti, izraženih kao utvrđeni rutni jedinični trošak (u realnim vrijednostima cijena za 2017.)

                                    67,08  EUR

                                    54,19  EUR

                                    101,44  EUR

                                    62,11  EUR

                                    59,84  EUR

                                    56,19  EUR

                     (30)

                     Kad je riječ o kriteriju utvrđenom u točki 1.4. podtočki (a) Priloga IV. Provedbenoj uredbi (EU) 2019/317, Komisija primjećuje da je kretanje utvrđenog rutnog jediničnog troška na razini zone naplate u Sloveniji, koje je iznosilo +0,9 % tijekom trećeg referentnog razdoblja, nadmašilo kretanje na razini Unije koje je iznosilo +1,0 % tijekom istog razdoblja.

                     (31)

                     Kad je riječ o kriteriju utvrđenom u točki 1.4. podtočki (b) Priloga IV. Provedbenoj uredbi (EU) 2019/317, Komisija primjećuje da je dugoročno kretanje utvrđenog rutnog jediničnog troška na razini zone naplate u Sloveniji, koje je iznosilo –1,9 % tijekom drugog i trećeg referentnog razdoblja, nadmašilo dugoročno kretanje na razini Unije koje je iznosilo –1,3 % tijekom istog razdoblja.

                     (32)

                     Kad je riječ o kriteriju utvrđenom u točki 1.4. podtočki (c) Priloga IV. Provedbenoj uredbi (EU) 2019/317, Komisija primjećuje da je polazna vrijednost utvrđenog jediničnog troška u Sloveniji od 54,19 EUR u realnim vrijednostima cijena za 2017. („EUR2017”) za 45,2 % viša od prosječne polazne vrijednosti od 37,32 EUR za EUR2017 relevantne usporedne skupine. Komisija napominje da je utvrđeni rutni jedinični trošak u Sloveniji ostao iznad prosjeka usporedne skupine tijekom cijelog trećeg referentnog razdoblja, uz razliku od 41,5 % koja je zabilježena za 2024.

                     (33)

                     Kako je navedeno u uvodnim izjavama 30. i 31., jasno je da Slovenija ostvaruje kretanje utvrđenog jediničnog troška na razini Unije i dugoročno kretanje utvrđenog jediničnog troška na razini Unije za treće referentno razdoblje. Nadalje, utvrđeni jedinični trošak u Sloveniji za 2024. niži je od polazne vrijednosti za 2014. Bez obzira na razliku između polazne vrijednosti Slovenije i prosjeka usporedne skupine utvrđenu u uvodnoj izjavi 32., Slovenija je pokazala da evolucija troškovne učinkovitosti ispunjava kretanje na razini Unije, što je dovoljna osnova za utvrđivanje usklađenosti s ciljevima performansi povezanima s troškovnom učinkovitosti na razini Unije za treće referentno razdoblje.

                     (34)

                     Na temelju nalaza iz uvodnih izjava od 27. do 33., nacrti ciljeva navedeni u nacrtu plana performansi za Sloveniju trebali bi se ocijeniti kao usklađeni s ciljevima performansi na razini Unije u ključnom području performansi povezanom s troškovnom učinkovitosti.

            ZAKLJUČCI

                     (35)

                     Na temelju ocjene iz uvodnih izjava od 10. do 34., Komisija je zaključila da su ciljevi performansi iz nacrta plana performansi koji je dostavila Slovenija u skladu s ciljevima performansi na razini Unije.

                     (36)

                     Komisija napominje da su neke države članice izrazile namjeru da u svoje troškovne osnovice za treće referentno razdoblje uključe troškovne stavke povezane s otkrivanjem bespilotnih letjelica u zračnim lukama. Nije bilo moguće točno utvrditi, na temelju elemenata sadržanih u nacrtima planova performansi, u kojoj su mjeri države članice uključile takve utvrđene troškove u svoje troškovne osnovice za treće referentno razdoblje i, ako su takvi troškovi uključeni, u kojoj su mjeri nastali u vezi s pružanjem usluga u zračnoj plovidbi da bi se stoga mogli smatrati prihvatljivima u okviru programa performansi i sustava utvrđivanja naknada. Službe Komisije poslale su ad hoc zahtjev za informacije svim državama članicama kako bi prikupile relevantne informacije te će dodatno ispitati prijavljene troškove otkrivanja bespilotnih letjelica u zračnim lukama u kontekstu provjere usklađenosti s jediničnim cijenama. Ovom Odlukom ne dovode se u pitanje nalazi i zaključci Komisije o troškovima otkrivanja bespilotnih letjelica.

                     (37)

                     Kao odgovor na rusku vojnu agresiju protiv Ukrajine, koja je započela 24. veljače 2022., Unija je donijela mjere ograničavanja kojima se ruskim zračnim prijevoznicima, svim zrakoplovima registriranima u Rusiji i svim zrakoplovima koji nisu registrirani u Rusiji, a koji su u vlasništvu ili zakupu bilo koje ruske fizičke ili pravne osobe, subjekta ili tijela, zabranjuje slijetanje na područje Unije, uzlijetanje s njega ili njegovo prelijetanje. Te mjere dovode do smanjenja zračnog prometa u zračnom prostoru iznad područja Unije. Međutim, učinak na razini Unije ne bi trebao biti usporediv sa smanjenjem zračnog prometa do kojeg je došlo zbog izbijanja pandemije bolesti COVID-19 u ožujku 2020. Stoga je primjereno zadržati postojeće mjere i postupke za provedbu programa performansi i sustava utvrđivanja naknada u trećem referentnom razdoblju,

               DONIJELA JE OVU ODLUKU:

            Članak 1.
            Ciljevi performansi iz nacrta plana performansi koji je Slovenija dostavila u skladu s Uredbom (EZ) br. 549/2004, a koji su navedeni u Prilogu ovoj Odluci, usklađeni su s ciljevima performansi na razini Unije za treće referentno razdoblje utvrđenima u Provedbenoj odluci (EU) 2021/891.

            Članak 2.
            Ova je Odluka upućena Republici Sloveniji.

            Sastavljeno u Bruxellesu 13. travnja 2022.

                  Za Komisiju

               Adina VĂLEAN

                  Članica Komisije

            (1)  SL L 96, 31.3.2004., str. 1.

            (2)  Provedbena uredba Komisije (EU) 2019/317 od 11. veljače 2019. o utvrđivanju programa performansi i sustava utvrđivanja naknada u okviru jedinstvenog europskog neba i stavljanju izvan snage provedbenih uredaba (EU) br. 390/2013 i (EU) br. 391/2013 (SL L 56, 25.2.2019., str. 1.).

            (3)  Provedbena odluka Komisije (EU) 2019/903 od 29. svibnja 2019. kojom se postavljaju ciljevi performansi na razini Unije za mrežu za upravljanje zračnim prometom za treće referentno razdoblje koje počinje 1. siječnja 2020. i završava 31. prosinca 2024. godine (SL L 144, 3.6.2019., str. 49.).

            (4)  Provedbena uredba Komisije (EU) 2020/1627 od 3. studenoga 2020. o izvanrednim mjerama za treće referentno razdoblje (2020.–2024.) programa performansi i sustava utvrđivanja naknada u okviru jedinstvenog europskog neba zbog pandemije bolesti COVID-19 (SL L 366, 4.11.2020., str. 7.).

            (5)  Provedbena odluka Komisije (EU) 2021/891 od 2. lipnja 2021. o utvrđivanju revidiranih ciljeva performansi na razini Unije za mrežu za upravljanje zračnim prometom za treće referentno razdoblje (2020.–2024.) i o stavljanju izvan snage Provedbene odluke (EU) 2019/903 (SL L 195, 3.6.2021., str. 3.).

            PRILOG
            Ciljevi performansi iz nacrta plana performansi, koji je Slovenija dostavila u skladu s Uredbom (EZ) br. 549/2004, za koje je utvrđeno da su usklađeni s ciljevima performansi na razini Unije za treće referentno razdoblje

               KLJUČNO PODRUČJE PERFORMANSI POVEZANO SA SIGURNOSTI

               Djelotvornost upravljanja sigurnosti

                           Slovenija

                           Ciljevi djelotvornosti upravljanja sigurnosti, izraženi kao razina provedbe (razine od A do D prema EASA-i)

                           Predmetni pružatelj usluga u zračnoj plovidbi

                           Cilj upravljanja sigurnosti

                           2021.

                           2022.

                           2023.

                           2024.

                        Slovenia Control

                        Politika i ciljevi u pogledu sigurnosti

                        C

                        C

                        C

                           C

                        Upravljanje sigurnosnim rizikom

                        C

                        C

                        C

                           D

                        Osiguranje sigurnosti

                        C

                        C

                        C

                           C

                        Promicanje sigurnosti

                        C

                        C

                        C

                           C

                        Kultura sigurnosti

                        C

                        C

                        C

                           C

               KLJUČNO PODRUČJE PERFORMANSI POVEZANO S OKOLIŠEM

               Prosječna učinkovitost horizontalnog leta na ruti za stvarnu putanju

                           2021.

                           2022.

                           2023.

                           2024.

                           Nacrt rutnih ciljeva u pogledu okoliša, za Sloveniju, izraženih kao prosječna učinkovitost horizontalnog leta na ruti za stvarnu putanju

                           1,55  %

                           1,55  %

                           1,55  %

                           1,55  %

                        Referentne vrijednosti za Sloveniju

                        1,55  %

                        1,55  %

                        1,55  %

                        1,55  %

               KLJUČNO PODRUČJE PERFORMANSI POVEZANO S KAPACITETOM

               Prosječno rutno kašnjenje ATFM-a u minutama po letu

                           2021.

                           2022.

                           2023.

                           2024.

                           Nacrt rutnih ciljeva povezanih s kapacitetom, za Sloveniju, u minutama kašnjenja ATFM-a po letu

                           0,05

                           0,09

                           0,09

                           0,09

                        Referentne vrijednosti za Sloveniju

                        0,05

                        0,09

                        0,09

                        0,09

               KLJUČNO PODRUČJE PERFORMANSI POVEZANO S TROŠKOVNOM UČINKOVITOSTI

               Utvrđeni jedinični trošak za rutne usluge u zračnoj plovidbi

                           Zona naplate rutnih naknada u Sloveniji

                           Polazna vrijednost za 2014.

                           Polazna vrijednost za 2019.

                           2020.–2021.

                           2022.

                           2023.

                           2024.

                           Nacrt rutnih ciljeva povezanih s troškovnom učinkovitosti, izraženih kao utvrđeni rutni jedinični trošak (u realnim vrijednostima cijena za 2017.)

                           67,08  EUR

                           54,19  EUR

                           101,44  EUR

                           62,11  EUR

                           59,84  EUR

                           56,19  EUR


title: Odluka Komisije (EU) 2022/772 оd 13. travnja 2022. o usklađenosti ciljeva performansi iz nacrta plana performansi, koji je Češka Republika dostavila u skladu s Uredbom (EZ) br. 549/2004 Europskog parlamenta i Vijeća, s ciljevima performansi na razini Unije za treće referentno razdoblje (priopćeno pod brojem dokumenta C(2022) 2293) (Vjerodostojan je samo tekst na češkom jeziku) (Tekst značajan za EGP)

text:
                  18.5.2022

                  HR

                  Službeni list Europske unije

                  L 139/143

         ODLUKA KOMISIJE (EU) 2022/772
         оd 13. travnja 2022.
         o usklađenosti ciljeva performansi iz nacrta plana performansi, koji je Češka Republika dostavila u skladu s Uredbom (EZ) br. 549/2004 Europskog parlamenta i Vijeća, s ciljevima performansi na razini Unije za treće referentno razdoblje

               (priopćeno pod brojem dokumenta C(2022) 2293)

         (Vjerodostojan je samo tekst na češkom jeziku)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 549/2004 Europskog parlamenta i Vijeća od 10. ožujka 2004. o utvrđivanju okvira za stvaranje jedinstvenog europskog neba (Okvirna uredba) (1), a posebno njezin članak 11. stavak 3. točku (c) prvi podstavak,
         uzimajući u obzir Provedbenu uredbu Komisije (EU) 2019/317 od 11. veljače 2019. o utvrđivanju programa performansi i sustava utvrđivanja naknada u okviru jedinstvenog europskog neba (2), a posebno njezin članak 14. stavak 2.,
         budući da:

            OPĆE NAPOMENE

                     (1)

                     U skladu s člankom 11. Uredbe (EZ) br. 549/2004 treba uspostaviti shemu izvedbe usluga u zračnoj plovidbi i mrežnih funkcija. Nadalje, člankom 10. Provedbene uredbe (EU) 2019/317 od država članica zahtijeva se da utvrde obvezujuće ciljeve performansi na nacionalnoj razini ili na razini funkcionalnih blokova zračnog prostora („FAB-ova”) za svako referentno razdoblje plana performansi za usluge u zračnoj plovidbi i mrežne funkcije. Ti ciljevi performansi moraju biti u skladu s ciljevima na razini Unije koje je Komisija donijela za predmetno referentno razdoblje. Komisija je odgovorna za ocjenjivanje usklađenosti predloženih ciljeva performansi iz nacrta planova performansi koje su sastavile države članice s ciljevima performansi na razini Unije na temelju kriterija za ocjenjivanje utvrđenih u Prilogu IV. Provedbenoj uredbi (EU) 2019/317.

                     (2)

                     Od prvog tromjesečja kalendarske godine 2020. na sektor zračnog prometa znatno je utjecalo izbijanje pandemije bolesti COVID-19, pri čemu se znatno smanjio intenzitet zračnog prometa u odnosu na razine prije pandemije, zbog mjera koje su države članice i treće zemlje poduzele radi ograničavanja pandemije.

                     (3)

                     Ciljevi performansi na razini Unije za treće referentno razdoblje („RP3”) izvorno su utvrđeni u Provedbenoj odluci Komisije (EU) 2019/903 (3). Budući da su ti ciljevi performansi na razini Unije i nacrti planova performansi za treće referentno razdoblje koje su države članice naknadno dostavile sastavljeni prije izbijanja pandemije bolesti COVID-19, njima se nisu mogle uzeti u obzir kasnije znatno promijenjene okolnosti u zračnom prijevozu.

                     (4)

                     Kao odgovor na utjecaj pandemije bolesti COVID-19 na pružanje usluga u zračnoj plovidbi, u Provedbenoj uredbi Komisije (EU) 2020/1627 (4) utvrđene su izvanredne mjere za treće referentno razdoblje kojima se odstupa od odredaba Provedbene uredbe (EU) 2019/317. U skladu s člankom 2. stavkom 1. Provedbene uredbe (EU) 2020/1627 Komisija je 2. lipnja 2021. donijela Provedbenu odluku (EU) 2021/891 (5) o utvrđivanju revidiranih ciljeva performansi na razini Unije za treće referentno razdoblje.

                     (5)

                     Komisija napominje da Služba za statistiku i predviđanja pri Eurocontrolu („STATFOR”) u predviđanju prometa iz listopada 2021. predviđa da će zračni promet na razini Unije tijekom 2023. dosegnuti razine prije pandemije te da će 2024. te razine premašiti. Međutim, stupanj nesigurnosti u pogledu razvoja situacije s prometom i dalje je posebno visok zbog rizika povezanih s razvojem epidemiološke situacije uzrokovane bolešću COVID-19. Komisija nadalje napominje da se očekuje da će oporavak prometa biti neujednačen među državama članicama.

                     (6)

                     Sve države članice izradile su i donijele nacrte planova performansi s revidiranim lokalnim ciljevima performansi za treće referentno razdoblje, koji su dostavljeni Komisiji na ocjenu do 1. listopada 2021. Nakon provjere potpunosti tih nacrta planova performansi Komisija je od država članica zatražila da do 17. studenoga 2021. dostave ažurirane nacrte planova performansi. Ocjena Komisije iz ove Odluke temelji se na ažuriranom nacrtu plana performansi koji je dostavila Češka Republika.

                     (7)

                     Tijelo za ocjenu performansi, koje pomaže Komisiji u provedbi plana performansi u skladu s člankom 11. stavkom 2. Uredbe (EZ) br. 549/2004, dostavilo je Komisiji izvješće sa savjetima u vezi s ocjenom nacrta planova performansi za treće referentno razdoblje.

                     (8)

                     Komisija je u skladu s člankom 14. stavkom 1. Provedbene uredbe (EU) 2019/317 ocijenila usklađenost lokalnih ciljeva performansi koje je predložila Češka Republika na temelju kriterija za ocjenjivanje utvrđenih u točki 1. Priloga IV. toj provedbenoj uredbi i uzimajući u obzir lokalne okolnosti. U pogledu svakog ključnog područja performansi i povezanih ciljeva performansi, Komisija je ocjenjivanje nadopunila revizijom nacrta planova performansi u odnosu na elemente utvrđene u točki 2. Priloga IV. toj provedbenoj uredbi.

            OCJENA KOMISIJE

            Ocjena nacrta ciljeva performansi u ključnom području performansi povezanom sa sigurnosti

                     (9)

                     Komisija je u pogledu ključnog područja performansi povezanog sa sigurnosti ocijenila usklađenost ciljeva koje je dostavila Češka Republika u vezi s djelotvornosti upravljanja sigurnosti pružatelja usluga u zračnoj plovidbi na temelju kriterija utvrđenog u točki 1.1. Priloga IV. Provedbenoj uredbi (EU) 2019/317. Ta je ocjena provedena uzimajući u obzir lokalne okolnosti i nadopunjena je revizijom mjera kojima se nastoje ostvariti sigurnosni ciljevi u pogledu elemenata utvrđenih u točki 2.1. podtočki (a) Priloga IV. Provedbenoj uredbi (EU) 2019/317.

                     (10)

                     U nastavku su navedeni nacrti ciljeva performansi u ključnom području performansi povezanom sa sigurnosti koje je Češka Republika predložila u pogledu djelotvornosti upravljanja sigurnosti, raščlanjeni prema cilju upravljanja sigurnosti i izraženi kao razina provedbe:

                                    Češka Republika

                                    Ciljevi djelotvornosti upravljanja sigurnosti, izraženi kao razina provedbe (razine od A do D prema EASA-i)

                                    Predmetni pružatelj usluga u zračnoj plovidbi

                                    Cilj upravljanja sigurnosti

                                    2021.

                                    2022.

                                    2023.

                                    2024.

                                 ANS CR

                                 Politika i ciljevi u pogledu sigurnosti

                                 C

                                 C

                                 C

                                    C

                                 Upravljanje sigurnosnim rizikom

                                 D

                                 D

                                 D

                                    D

                                 Osiguranje sigurnosti

                                 C

                                 C

                                 C

                                    C

                                 Promicanje sigurnosti

                                 C

                                 C

                                 C

                                    C

                                 Kultura sigurnosti

                                 C

                                 C

                                 C

                                    C

                     (11)

                     Komisija je utvrdila da su nacrti sigurnosnih ciljeva koje je Češka Republika predložila za pružatelja usluga u zračnoj plovidbi (ANS CR) jednaki sigurnosnim ciljevima na razini Unije za kalendarsku godinu 2024. i prethodne godine referentnog razdoblja.

                     (12)

                     Komisija napominje da se u nacrtu plana performansi koji je dostavila Češka Republika utvrđuju mjere za ANS CR za postizanje lokalnih sigurnosnih ciljeva, kao što su daljnji razvoj obveznih i dobrovoljnih sustava izvješćivanja, osnivanje Odbora za sigurnost koji se sastoji od NSA-a i ANS CR-a te razvoj sustava za upravljanje rizikom od umora u ANS CR-u i potpora tom sustavu.

                     (13)

                     Na temelju nalaza iz uvodnih izjava 11 i 12., te s obzirom na to da se sigurnosni ciljevi performansi na razini Unije, utvrđeni u Provedbenoj odluci (EU) 2021/891, moraju ostvariti do posljednje godine trećeg referentnog razdoblja, odnosno 2024., nacrte ciljeva iz nacrta plana performansi za Češku Republiku trebalo bi ocijeniti kao usklađene s ciljevima performansi na razini Unije u ključnom području performansi povezanom sa sigurnosti.

            Ocjena nacrta ciljeva performansi u ključnom području performansi povezanom s okolišem

                     (14)

                     Kad je riječ o ključnom području performansi povezanom s okolišem, usklađenost ciljeva koje je dostavila Češka Republika u vezi s prosječnom učinkovitosti horizontalnog leta na ruti za stvarnu putanju ocijenjena je na temelju kriterija utvrđenog u točki 1.2. Priloga IV. Provedbenoj uredbi (EU) 2019/317. U skladu s tim, predloženi ciljevi iz nacrta plana performansi za Češku Republiku uspoređeni su s relevantnim referentnim vrijednostima učinkovitosti horizontalnog leta na ruti utvrđenima u Planu poboljšanja europske mreže ruta („ERNIP”) koji je bio dostupan u trenutku donošenja revidiranih ciljeva performansi na razini Unije za treće referentno razdoblje, odnosno 2. lipnja 2021. Ta je ocjena provedena uzimajući u obzir lokalne okolnosti i nadopunjena je revizijom mjera kojima se nastoje ostvariti ciljevi povezani s okolišem u pogledu elemenata utvrđenih u točki 2.1. podtočki (a) Priloga IV. Provedbenoj uredbi (EU) 2019/317.

                     (15)

                     U pogledu kalendarske godine 2020. cilj performansi na razini Unije za treće referentno razdoblje u ključnom području performansi povezanom s okolišem, koji je prvotno utvrđen u Provedbenoj odluci (EU) 2019/903, nije revidiran Provedbenom odlukom (EU) 2021/891, s obzirom na to da je razdoblje primjene tog cilja isteklo i da je stoga njegova provedba postala konačna bez mogućnosti retroaktivnih prilagodbi. U skladu s tim, od država članica nije se tražilo da u nacrtima planova performansi dostavljenima do 1. listopada 2021. revidiraju svoje lokalne ciljeve performansi za kalendarsku godinu 2020. u području performansi povezanom s okolišem. Stoga bi usklađenost lokalnih ciljeva performansi u području okoliša s odgovarajućim ciljevima performansi na razini Unije trebalo ocijeniti s obzirom na kalendarske godine 2021., 2022., 2023. i 2024.

                     (16)

                     U nastavku su navedeni nacrti ciljeva performansi u ključnom području performansi povezanom s okolišem koje je predložila Češka Republika i odgovarajuće nacionalne referentne vrijednosti za treće referentno razdoblje iz ERNIP-a, izražene kao prosječna učinkovitost horizontalnog leta na ruti za stvarnu putanju:

                                    2021.

                                    2022.

                                    2023.

                                    2024.

                                    Nacrt rutnih ciljeva u pogledu okoliša, za Češku Republiku, izraženih kao prosječna učinkovitost horizontalnog leta na ruti za stvarnu putanju

                                    2,05  %

                                    2,05  %

                                    2,05  %

                                    2,05  %

                                 Referentne vrijednosti za Češku Republiku

                                 2,05  %

                                 2,05  %

                                 2,05  %

                                 2,05  %

                     (17)

                     Komisija primjećuje da su nacrti ciljeva u području okoliša koje je predložila Češka Republika jednaki odgovarajućim nacionalnim referentnim vrijednostima za svaku kalendarsku godinu od 2021. do 2024.

                     (18)

                     U pogledu točke 2.1. podtočke (a) Priloga IV. Provedbenoj uredbi (EU) 2019/317, Komisija napominje da je Češka Republika u nacrtu plana performansi predstavila nekoliko mjera za postizanje lokalnih ciljeva u području okoliša, koji uključuju novu sektorizaciju za Područje letnih informacija Praha, ukidanje linija u Završnoj kontroliranoj oblasti (TMA) Praha te pojačanu prekograničnu suradnju.

                     (19)

                     Nadalje, Komisija primjećuje da je Češka Republika od veljače 2021. već dovršila uvođenje zračnog prostora slobodnih ruta (FRA) između razine leta 95 i razine leta 660.

                     (20)

                     Na temelju nalaza iz uvodnih izjava od 17. do 19., nacrti ciljeva navedeni u nacrtu plana performansi za Češku Republiku trebali bi se ocijeniti kao usklađeni s ciljevima performansi na razini Unije u ključnom području performansi povezanom s okolišem.

            Ocjena nacrta ciljeva performansi u ključnom području performansi povezanom s kapacitetom

                     (21)

                     Kad je riječ o ključnom području performansi povezanom s kapacitetom, usklađenost ciljeva koje je dostavila Češka Republika vezi s prosječnim kašnjenjem u upravljanju protokom zračnog prometa na ruti („ATFM”) po letu ocijenjena je na temelju kriterija utvrđenog u točki 1.3. Priloga IV. Provedbenoj uredbi (EU) 2019/317. U skladu s tim, predloženi ciljevi iz nacrta plana performansi za Češku Republiku uspoređeni su s relevantnim referentnim vrijednostima utvrđenima u Planu mrežnih operacija koji je bio dostupan u trenutku donošenja revidiranih ciljeva performansi na razini Unije za treće referentno razdoblje, odnosno 2. lipnja 2021. Ta je ocjena provedena uzimajući u obzir lokalne okolnosti i nadopunjena je revizijom mjera kojima se nastoje ostvariti ciljevi u pogledu kapaciteta utvrđeni u točki 2.1. podtočki (a) Priloga IV. Provedbenoj uredbi (EU) 2019/317.

                     (22)

                     U pogledu kalendarske godine 2020., cilj performansi na razini Unije za treće referentno razdoblje u ključnom području performansi povezanom s kapacitetom, koji je prvotno utvrđen u Provedbenoj odluci (EU) 2019/903, nije revidiran Provedbenom odlukom (EU) 2021/891, s obzirom na to da je razdoblje primjene tog cilja isteklo i da je stoga njegova provedba postala konačna bez mogućnosti retroaktivnih prilagodbi. U skladu s tim, od država članica nije se tražilo da u nacrtima planova performansi dostavljenima do 1. listopada 2021. revidiraju svoje lokalne ciljeve performansi za kalendarsku godinu 2020. u području performansi povezanom s kapacitetom. Stoga bi usklađenost lokalnih ciljeva performansi u području kapaciteta s odgovarajućim ciljevima performansi na razini Unije trebalo ocijeniti s obzirom na kalendarske godine 2021., 2022., 2023. i 2024.

                     (23)

                     U nastavku su navedeni nacrti rutnih ciljeva povezanih s kapacitetom koje je Češka Republika predložila za treće referentno razdoblje, izraženi u minutama kašnjenja ATFM-a po letu, i odgovarajuće referentne vrijednosti iz Plana mrežnih operacija:

                                    2021.

                                    2022.

                                    2023.

                                    2024.

                                    Nacrt rutnih ciljeva povezanih s kapacitetom, za Češku Republiku, u minutama kašnjenja ATFM-a po letu

                                    0,06

                                    0,11

                                    0,11

                                    0,11

                                 Referentne vrijednosti za Češku Republiku

                                 0,06

                                 0,11

                                 0,11

                                 0,11

                     (24)

                     Komisija primjećuje da su nacrti ciljeva u području kapaciteta koje je predložila Češka Republika jednaki odgovarajućim nacionalnim referentnim vrijednostima za svaku kalendarsku godinu od 2021. do 2024.

                     (25)

                     U pogledu točke 2.1. podtočke (a) Priloga IV. Provedbenoj uredbi (EU) 2019/317 Komisija napominje da je Češka Republika u nacrtu plana performansi predstavila niz mjera za postizanje lokalnih rutnih ciljeva povezanih s kapacitetom. Te mjere uključuju prelazak na novi sustav upravljanja zračnim prometom (ATM), provedbu projekta optimizacije i restrukturiranja ATM-a, uvođenje alata za upravljanje zračnim prostorom, novu sektorizaciju te znatno povećanje broja kontrolora zračnog prometa (ATCO) u operacijama do kraja trećeg referentnog razdoblja.

                     (26)

                     Na temelju nalaza iz uvodnih izjava 24. i 25., nacrti ciljeva navedeni u nacrtu plana performansi za Češku Republiku trebali bi se ocijeniti kao usklađeni s ciljevima performansi na razini Unije u ključnom području performansi povezanom s kapacitetom.

            Pregled nacrta ciljeva povezanih s kapacitetom za terminalne usluge u zračnoj plovidbi

                     (27)

                     Kad je riječ o zračnim lukama obuhvaćenima područjem primjene Provedbene uredbe (EU) 2019/317 kako je utvrđeno u članku 1. stavcima 3. i 4. te uredbe, Komisija je nadopunila svoju ocjenu nacrta rutnih ciljeva povezanih s kapacitetom revizijom nacrta ciljeva povezanih s kapacitetom za terminalne usluge u zračnoj plovidbi u skladu s točkom 2.1. podtočkom (b) Priloga IV. Provedbenoj uredbi (EU) 2019/317. Utvrđeno je da su ti nacrti ciljeva sporni za Češku Republiku.

                     (28)

                     Konkretno, Komisija je utvrdila da su predloženi ciljevi za treće referentno razdoblje povezani s prosječnim kašnjenjem pri dolasku ATFM-a, koji iznose 0,40 minuta po letu za kalendarske godine od 2021. do 2024., znatno viši od postignutih performansi povezanih s kašnjenjem ATFM-a u drugom referentnom razdoblju, koje su iznosile od 0,01 do 0,16 minuta po letu.

                     (29)

                     Stoga, kad je riječ o donošenju konačnog plana performansi u skladu s člankom 16. točkom (a) Provedbene uredbe (EU) 2019/317, Komisija smatra da bi Češka Republika trebala dodatno opravdati ciljeve povezane s kapacitetom terminala za treće referentno razdoblje s obzirom na opažanja iz uvodne izjave 28. ili smanjiti te ciljeve.

            Ocjena nacrta ciljeva performansi u ključnom području performansi povezanom s troškovnom učinkovitosti

                     (30)

                     Kad je riječ o ključnom području performansi povezanom s troškovnom učinkovitosti, usklađenost ciljeva koje je dostavila Češka Republika u vezi s utvrđenim jediničnim troškom za rutne usluge u zračnoj plovidbi ocijenjena je na temelju kriterija utvrđenih u točki 1.4. podtočkama (a), (b) i (c) Priloga IV. Provedbenoj uredbi (EU) 2019/317. Ti se kriteriji temelje na kretanju utvrđenog jediničnog troška tijekom trećeg referentnog razdoblja, dugoročnom kretanju utvrđenog jediničnog troška tijekom drugog i trećeg referentnog razdoblja (2015.–2024.) i polaznoj vrijednosti za utvrđeni jedinični trošak na razini zone naplate u usporedbi s prosječnom vrijednosti zona naplate u kojima pružatelji usluga u zračnoj plovidbi imaju slično operativno i ekonomsko okruženje.

                     (31)

                     Ocjena rutnih ciljeva povezanih s troškovnom učinkovitosti provedena je uzimajući u obzir lokalne okolnosti. Nadopunjena je revizijom ključnih čimbenika i parametara na kojima se temelje ti ciljevi kako je navedeno u točki 2.1. podtočki (d) Priloga IV. Provedbenoj uredbi (EU) 2019/317.

                     (32)

                     U nastavku su navedeni nacrti rutnih ciljeva povezanih s troškovnom učinkovitosti koje je Češka Republika predložila za treće referentno razdoblje:

                                    Zona naplate rutnih naknada u Češkoj Republici

                                    Polazna vrijednost za 2014.

                                    Polazna vrijednost za 2019.

                                    2020.–2021.

                                    2022.

                                    2023.

                                    2024.

                                    Nacrt rutnih ciljeva povezanih s troškovnom učinkovitosti, izraženih kao utvrđeni rutni jedinični trošak (u realnim vrijednostima cijena za 2017.)

                                    1 224,0  CZK

                                    1 103,6  CZK

                                    2 090,6  CZK

                                    1 557,2  CZK

                                    1 381,7  CZK

                                    1 212,0  CZK

                                 46,52  EUR

                                 41,95  EUR

                                 79,46  EUR

                                 59,18  EUR

                                 52,51  EUR

                                 46,06  EUR

                     (33)

                     Kad je riječ o kriteriju utvrđenom u točki 1.4. podtočki (a) Priloga IV. Provedbenoj uredbi (EU) 2019/317, Komisija primjećuje da je kretanje utvrđenog rutnog jediničnog troška na razini zone naplate u Češkoj Republici, koje je iznosilo +2,4 % godišnje tijekom trećeg referentnog razdoblja, slabije od kretanje na razini Unije, koje je iznosilo +1,0 % tijekom istog razdoblja.

                     (34)

                     Kad je riječ o kriteriju utvrđenom u točki 1.4. podtočki (b) Priloga IV. Provedbenoj uredbi (EU) 2019/317, Komisija primjećuje da je dugoročno kretanje utvrđenog rutnog jediničnog troška na razini zone naplate u Češkoj Republici, koje je iznosilo –0,1 % godišnje tijekom drugog i trećeg referentnog razdoblja, slabije od dugoročnog kretanja na razini Unije, koje je iznosilo –1,3 % tijekom istog razdoblja.

                     (35)

                     Međutim, pri usporedbi lokalnog kretanja utvrđenog jediničnog troška i njegova kretanja na razini Unije iz uvodnih izjava 33. i 34. trebalo bi uzeti u obzir predviđanje STATFOR-a Eurocontrola da će rast rutnog zračnog prometa u Češkoj Republici tijekom trećeg referentnog razdoblja biti znatno niži od prosječnog rasta prometa na razini Unije. Zbog toga je Češkoj Republici teže ostvariti navedena kretanja utvrđenog jediničnog troška na razini Unije.

                     (36)

                     Kad je riječ o kriteriju utvrđenom u točki 1.4. podtočki (c) Priloga IV. Provedbenoj uredbi (EU) 2019/317, Komisija primjećuje da je polazna vrijednost utvrđenog jediničnog troška u Češkoj Republici od 41,95 EUR u realnim vrijednostima cijena za 2017. („EUR2017”) za 8,0 % viša od prosječne polazne vrijednosti od 38,85 EUR za EUR2017 relevantne usporedne skupine. Komisija ističe da je ta razlika još izraženija tijekom trećeg referentnog razdoblja jer je utvrđeni rutni jedinični trošak Češke Republike za 2024. viši za 12,4 % od prosjeka usporedne skupine.

                     (37)

                     Komisija je nadalje ispitala mogu li se odstupanja utvrđena u uvodnim izjavama 33., 34. i 36. smatrati potrebnima i razmjernima u skladu s točkom 1.4. podtočkom (d) Priloga IV. Provedbenoj uredbi (EU) 2019/317, pod uvjetom da su utvrđena odstupanja od kretanja utvrđenog jediničnog troška na razini Unije i od dugoročnog kretanja utvrđenog jediničnog troška na razini Unije isključivo rezultat dodatnih utvrđenih troškova povezanih s mjerama potrebnima za postizanje ciljeva performansi u ključnom području performansi povezanom s kapacitetom ili mjerama restrukturiranja u smislu članka 2. stavka 18. Provedbene uredbe (EU) 2019/317.

                     (38)

                     Kad je riječ o kriteriju utvrđenom u točki 1.4. podtočki (d) podpodtočki i. Priloga IV. Provedbenoj uredbi (EU) 2019/317, Komisija primjećuje da Češka Republika u svojem nacrtu plana performansi navodi širok raspon mjera koje je poduzeo pružatelj usluga u zračnoj plovidbi (ANS CR) radi postizanja lokalnih ciljeva povezanih s kapacitetom. Češka Republika tvrdi da bez velikih ulaganja u sustave, postupke i operativno osoblje tijekom trećeg referentnog razdoblja ANS CR ne bi mogao zadovoljiti razinu prometa zabilježenu 2019. prije pandemije bolesti COVID-19, uzimajući u obzir i stalno povećanje složenosti prometa.

                     (39)

                     Mjerama za povećanje kapaciteta navedenima u nacrtu plana performansi nastoji se postići strukturno povećanje kapaciteta i produktivnosti u pogledu rutnih usluga, posebno tako da se kontrolorima zračnog prometa koji su prethodno bili odgovorni za aerodromsku kontrolu u regionalnim zračnim lukama omogući preuzimanje novih odgovornosti u kontroli zračnog prostora na nižim rutama. Temeljne mjere uključuju poseban postupak osposobljavanja za predmetne kontrolore zračnog prometa, reorganizaciju rada unutar poduzeća i ponovnu sektorizaciju zračnog prostora. Na temelju te inicijative i zapošljavanja novih kontrolora zračnog prometa planirani broj kontrolora zračnog prometa na ruti znatno se povećao tijekom trećeg referentnog razdoblja u odnosu na razine iz 2019. Očekuje se da će novi sustav ATM-a koji bi trebao biti pušten u rad 2022. dodatno pozitivno pridonijeti kapacitetu.

                     (40)

                     Na temelju detaljne analize tijela za ocjenu performansi Komisija smatra da su relevantne mjere koje je Češka Republika navela u nacrtu plana performansi doista nužne za postizanje lokalnih ciljeva povezanih s kapacitetom. Nadalje, uzimajući u obzir ocjenu tijela za ocjenu performansi, može se zaključiti da su dodatni troškovi tih mjera veći od odstupanja od kretanja utvrđenog jediničnog troška na razini Unije i od dugoročnog kretanja utvrđenog jediničnog troška na razini Unije iz uvodnih izjava 33. i 34.

                     (41)

                     S obzirom na razmatranja u uvodnim izjavama od 38. do 40., Komisija utvrđuje da je kriterij iz točke 1.4. podtočke (d) podpodtočke i. ispunjen u pogledu Češke Republike.

                     (42)

                     Iz prethodnih razmatranja proizlazi da nije potrebno dodatno ispitati bi li kriterij iz točke 1.4. podtočke (d) podpodtočke ii. bio ispunjen u pogledu Češke Republike.

                     (43)

                     Na temelju nalaza iz uvodnih izjava od 33. do 42., nacrti ciljeva navedeni u nacrtu plana performansi za Češku Republiku trebali bi se ocijeniti kao usklađeni s ciljevima performansi na razini Unije u ključnom području performansi povezanom s troškovnom učinkovitosti.

            Pregled nacrta ciljeva povezanih s troškovnom učinkovitosti za terminalne usluge u zračnoj plovidbi

                     (44)

                     Kad je riječ o zračnim lukama obuhvaćenima područjem primjene Provedbene uredbe (EU) 2019/317 kako je utvrđeno u članku 1. stavcima 3. i 4. te uredbe, Komisija je nadopunila svoju ocjenu nacrta rutnih ciljeva povezanih s troškovnom učinkovitosti revizijom nacrta ciljeva povezanih s troškovnom učinkovitosti za terminalne usluge u zračnoj plovidbi u skladu s točkom 2.1. podtočkom (c) Priloga IV. Provedbenoj uredbi (EU) 2019/317. Utvrđeno je da su ti nacrti ciljeva sporni za Češku Republiku.

                     (45)

                     Uspoređujući terminalni utvrđeni jedinični trošak s performansama sličnih zračnih luka za treće referentno razdoblje, Komisija ističe da je utvrđeni jedinični trošak zračne luke Prag prema procjenama znatno veći od srednjeg utvrđenog jediničnog troška relevantnih zračnih luka.

                     (46)

                     Stoga, kad je riječ o donošenju konačnog plana performansi u skladu s člankom 16. točkom (a) Provedbene uredbe (EU) 2019/317, Komisija smatra da bi Češka Republika trebala dodatno opravdati ciljeve povezane s troškovnom učinkovitosti terminala za treće referentno razdoblje s obzirom na opažanja iz uvodne izjave 45. ili smanjiti te ciljeve.

            Pregled programa poticaja iz članka 11. Provedbene uredbe (EU) 2019/317 koji nadopunjava Komisijinu ocjenu nacrta ciljeva povezanih s kapacitetom

                     (47)

                     Komisija je u skladu s točkom 2.1. podtočkom (f) Priloga IV. Provedbenoj uredbi (EU) 2019/317 u vezi s nacrtima ciljeva povezanih s kapacitetom nadopunila svoju ocjenu revizijom nacrta programa poticaja iz članka 11. Provedbene uredbe (EU) 2019/317. U tom je pogledu ispitala ispunjavaju li nacrti programa poticaja materijalne zahtjeve iz članka 11. stavaka 1. i 3. Provedbene uredbe (EU) 2019/317. Utvrđeno je da su nacrti programa poticaja sadržani u nacrtu plana performansi Češke Republike sporni.

                     (48)

                     Komisija primjećuje da i program poticaja za kapacitet na ruti i program poticaja za kapacitet terminala koji su predloženi u češkom nacrtu plana performansi sadržavaju maksimalnu financijsku nepogodnost u iznosu od 0,50 % utvrđenih troškova i maksimalnu financijsku pogodnost u iznosu od 0,50 % utvrđenih troškova.

                     (49)

                     Na temelju stručnog savjeta tijela za ocjenu performansi Komisija sumnja da bi predložena maksimalna financijska nepogodnost u iznosu od 0,50 % utvrđenih troškova u tim programima poticaja imala ikakav znatan utjecaj na prihode izložene riziku, kako je propisano člankom 11. stavkom 3. točkom (a) Provedbene uredbe (EU) 2019/317.

                     (50)

                     Stoga bi, kad je riječ o donošenju konačnog plana performansi u skladu s člankom 16. točkom (a) Provedbene uredbe (EU) 2019/317, Češka Republika trebala revidirati svoje programe poticaja za postizanje ciljeva povezanih s kapacitetom na ruti i kapacitetom terminala tako da se maksimalne financijske nepogodnosti koje proizlaze iz tih programa poticaja utvrde na razini koja ima znatan utjecaj na prihode izložene riziku, kako je izričito propisano člankom 11. stavkom 3. točkom (a) Provedbene uredbe (EU) 2019/317, što bi, prema mišljenju Komisije, trebalo dovesti do maksimalne financijske nepogodnosti koja je jednaka ili veća od 1 % utvrđenih troškova.

            ZAKLJUČCI

                     (51)

                     Na temelju ocjene iz uvodnih izjava od 9. do 50., Komisija je zaključila da su ciljevi performansi iz nacrta plana performansi koji je dostavila Češka Republika u skladu s ciljevima performansi na razini Unije.

                     (52)

                     Komisija napominje da su neke države članice izrazile namjeru da u svoje troškovne osnovice za treće referentno razdoblje uključe troškovne stavke povezane s otkrivanjem bespilotnih letjelica u zračnim lukama. Nije bilo moguće točno utvrditi, na temelju elemenata sadržanih u nacrtima planova performansi, u kojoj su mjeri države članice uključile takve utvrđene troškove u svoje troškovne osnovice za treće referentno razdoblje i, ako su takvi troškovi uključeni, u kojoj su mjeri nastali u vezi s pružanjem usluga u zračnoj plovidbi da bi se stoga mogli smatrati prihvatljivima u okviru programa performansi i sustava utvrđivanja naknada. Službe Komisije poslale su ad hoc zahtjev za informacije svim državama članicama kako bi prikupile relevantne informacije te će dodatno ispitati prijavljene troškove otkrivanja bespilotnih letjelica u zračnim lukama u kontekstu provjere usklađenosti s jediničnim cijenama. Ovom Odlukom ne dovode se u pitanje nalazi i zaključci Komisije o troškovima otkrivanja bespilotnih letjelica.

                     (53)

                     Kao odgovor na rusku vojnu agresiju protiv Ukrajine, koja je započela 24. veljače 2022., Unija je donijela mjere ograničavanja kojima se ruskim zračnim prijevoznicima, svim zrakoplovima registriranima u Rusiji i svim zrakoplovima koji nisu registrirani u Rusiji, a koji su u vlasništvu ili zakupu bilo koje ruske fizičke ili pravne osobe, subjekta ili tijela, zabranjuje slijetanje na područje Unije, uzlijetanje s njega ili njegovo prelijetanje. Te mjere dovode do smanjenja zračnog prometa u zračnom prostoru iznad područja Unije. Međutim, učinak na razini Unije ne bi trebao biti usporediv sa smanjenjem zračnog prometa do kojeg je došlo zbog izbijanja pandemije bolesti COVID-19 u ožujku 2020. Stoga je primjereno zadržati postojeće mjere i postupke za provedbu programa performansi i sustava utvrđivanja naknada u trećem referentnom razdoblju,

               DONIJELA JE OVU ODLUKU:

            Članak 1.
            Ciljevi performansi iz nacrta plana performansi koji je Češka Republika dostavila u skladu s Uredbom (EZ) br. 549/2004, a koji su navedeni u Prilogu ovoj Odluci, usklađeni su s ciljevima performansi na razini Unije za treće referentno razdoblje utvrđenima u Provedbenoj odluci (EU) 2021/891.

            Članak 2.
            Ova je Odluka upućena Češkoj Republici.

            Sastavljeno u Bruxellesu 13. travnja 2022.

                  Za Komisiju

               Adina VĂLEAN

                  Članica Komisije

            (1)  SL L 96, 31.3.2004., str. 1.

            (2)  Provedbena uredba Komisije (EU) 2019/317 od 11. veljače 2019. o utvrđivanju programa performansi i sustava utvrđivanja naknada u okviru jedinstvenog europskog neba i stavljanju izvan snage provedbenih uredaba (EU) br. 390/2013 i (EU) br. 391/2013 (SL L 56, 25.2.2019., str. 1.).

            (3)  Provedbena odluka Komisije (EU) 2019/903 od 29. svibnja 2019. kojom se postavljaju ciljevi performansi na razini Unije za mrežu za upravljanje zračnim prometom za treće referentno razdoblje koje počinje 1. siječnja 2020. i završava 31. prosinca 2024. godine (SL L 144, 3.6.2019., str. 49.).

            (4)  Provedbena uredba Komisije (EU) 2020/1627 od 3. studenoga 2020. o izvanrednim mjerama za treće referentno razdoblje (2020.–2024.) programa performansi i sustava utvrđivanja naknada u okviru jedinstvenog europskog neba zbog pandemije bolesti COVID-19 (SL L 366, 4.11.2020., str. 7.).

            (5)  Provedbena odluka Komisije (EU) 2021/891 od 2. lipnja 2021. o utvrđivanju revidiranih ciljeva performansi na razini Unije za mrežu za upravljanje zračnim prometom za treće referentno razdoblje (2020.–2024.) i o stavljanju izvan snage Provedbene odluke (EU) 2019/903 (SL L 195, 3.6.2021., str. 3.).

            PRILOG
            Ciljevi performansi iz nacrta plana performansi koji je Češka Republika dostavila u skladu s Uredbom (EZ) br. 549/2004, za koje je utvrđeno da su usklađeni s ciljevima performansi na razini Unije za treće referentno razdoblje

               KLJUČNO PODRUČJE PERFORMANSI POVEZANO SA SIGURNOSTI

               Djelotvornost upravljanja sigurnosti

                           Češka Republika

                           Ciljevi djelotvornosti upravljanja sigurnosti, izraženi kao razina provedbe (razine od A do D prema EASA-i)

                           Predmetni pružatelj usluga u zračnoj plovidbi

                           Cilj upravljanja sigurnosti

                           2021.

                           2022.

                           2023.

                           2024.

                        ANS CR

                        Politika i ciljevi u pogledu sigurnosti

                        C

                        C

                        C

                           C

                        Upravljanje sigurnosnim rizikom

                        D

                        D

                        D

                           D

                        Osiguranje sigurnosti

                        C

                        C

                        C

                           C

                        Promicanje sigurnosti

                        C

                        C

                        C

                           C

                        Kultura sigurnosti

                        C

                        C

                        C

                           C

               KLJUČNO PODRUČJE PERFORMANSI POVEZANO S OKOLIŠEM

               Prosječna učinkovitost horizontalnog leta na ruti za stvarnu putanju

                           2021.

                           2022.

                           2023.

                           2024.

                           Nacrt rutnih ciljeva u pogledu okoliša, za Češku Republiku, izraženih kao prosječna učinkovitost horizontalnog leta na ruti za stvarnu putanju

                           2,05  %

                           2,05  %

                           2,05  %

                           2,05  %

                        Referentne vrijednosti za Češku Republiku

                        2,05  %

                        2,05  %

                        2,05  %

                        2,05  %

               KLJUČNO PODRUČJE PERFORMANSI POVEZANO S KAPACITETOM

               Prosječno rutno kašnjenje ATFM-a u minutama po letu

                           2021.

                           2022.

                           2023.

                           2024.

                           Nacrt rutnih ciljeva povezanih s kapacitetom, za Češku Republiku, u minutama kašnjenja ATFM-a po letu

                           0,06

                           0,11

                           0,11

                           0,11

                        Referentne vrijednosti za Češku Republiku

                        0,06

                        0,11

                        0,11

                        0,11

               KLJUČNO PODRUČJE PERFORMANSI POVEZANO S TROŠKOVNOM UČINKOVITOSTI

               Utvrđeni jedinični trošak za rutne usluge u zračnoj plovidbi

                           Zona naplate rutnih naknada u Češkoj Republici

                           Polazna vrijednost za 2014.

                           Polazna vrijednost za 2019.

                           2020.–2021.

                           2022.

                           2023.

                           2024.

                           Nacrt rutnih ciljeva povezanih s troškovnom učinkovitosti, izraženih kao utvrđeni rutni jedinični trošak (u realnim vrijednostima cijena za 2017.)

                           1 224,0  CZK

                           1 103,6  CZK

                           2 090,6  CZK

                           1 557,2  CZK

                           1 381,7  CZK

                           1 212,0  CZK

                        46,52  EUR

                        41,95  EUR

                        79,46  EUR

                        59,18  EUR

                        52,51  EUR

                        46,06  EUR